
SAOPŠTENJE ZA MEDIJE

TUR DE FRANS 2026 NA EUROSPORTU I HBO MAX-U 
UZ NAJNAPREDNIJE TV ISKUSTVO DO SADA

· Warner Bros. Discovery će tokom jula i avgusta uživo prenositi svaku etapu trka Tur de Frans i Tur de Frans za žene širom Evrope.
· Jedinstveni studio na vrhu Alpe d’Hueza donosi gledaocima potpuno novo iskustvo praćenja najpoznatije biciklističke trke na svetu.
· Nove funkcije na platformi HBO Max podižu iskustvo gledanja na viši nivo, uz mogućnost praćenja trke iz više uglova kamere i još interaktivnije prenose.

Beograd, 2. jul 2026.

Najprestižnija biciklistička trka na svetu ove godine stiže pred gledaoce uz unapređeno iskustvo praćenja na Eurosportu i striming platformi HBO Max. Warner Bros. Discovery najavio je novu sezonu prenosa trka Tur de Frans i Tur de Frans za žene, donoseći brojne tehnološke inovacije i više od 120 sati prenosa uživo.

Od 4. do 26. jula ljubitelji biciklizma moći će da prate svih 21 etapa 113. izdanja trke Tur de Frans, dok će od 1. do 9. avgusta biti emitovane sve etape ženskog Tur de Fransa.

Na platformi HBO Max svaka etapa biće dostupna uživo, uz unapređene funkcije koje dodatno obogaćuju iskustvo gledanja. Gledaoci će imati mogućnost da istovremeno prate četiri različita video-signala putem opcije Multi-view, uključujući snimke sa motocikla, iz helikoptera i druge uglove kamere, uz slobodan izbor audio-prenosa. Nova funkcija Key Moments omogućiće jednostavan povratak na ključne trenutke svake etape, dok će prenosi biti dostupni u vrhunskom kvalitetu slike i zvuka.

Warner Bros. Discovery će i ove godine angažovati jedan od najjačih timova stručnih komentatora i bivših profesionalnih biciklista, među kojima su Alberto Kontador, Filip Žilber, Jens Foigt, Robi Mekjuen, Adam Blajt i brojni drugi, koji će gledaocima približiti taktiku, strategiju i najvažnije trenutke svake etape.

„Biciklizam je deo našeg identiteta i već više od 35 godina približavamo priče, emocije i taktiku Tur de Frans milionima gledalaca širom Evrope. Ovog leta spajamo naše dugogodišnje iskustvo sa novim tehnološkim rešenjima koja navijačima pružaju još više kontrole, više sadržaja i potpuno novo iskustvo praćenja svake etape“, izjavio je Skot Jang, izvršni potpredsednik kompanije Warner Bros. Discovery Sports Europe.

Ovogodišnji Tur de Frans startuje 4. jula u Barseloni, a posle 3.333 kilometra završava se 26. jula u Parizu. Aktuelni šampion Tadej Pogačar pokušaće da osvoji petu titulu i pridruži se najužem krugu najvećih šampiona u istoriji ove trke.

Ženski Tur de Frans počinje 1. avgusta u Švajcarskoj, a završava se 9. avgusta u Nici, gde će 154 biciklistkinje tokom devet etapa voditi borbu za prestižnu žutu majicu.

Warner Bros. Discovery već više od tri decenije ekskluzivno donosi prenose najvažnije biciklističke trke na svetu, a prava na emitovanje Tur de Frans i Tur de Frans za žene u Evropi poseduje najmanje do 2032. godine.

O Warner Bros. Discovery Sports Europe 
Warner Bros. Discovery Sports Europe predstavlja WBD portfolio sportskih brendova, kanala i platformi u Evropi. Kolektivno doseže 130 miliona ljudi svakog meseca, uključujući obožavaoce i široku publiku na više od 200 tržišta i na preko 20 jezika na svim platformama na kojima potrošači provode vreme, kao što su besplatna televizija, plaćena televizija, striming, onlajn i društvene mreže. Warner Bros. Discovery Sports Europe uklučuje voljene brendove kao što su Eurosport, Global Cycling Network (GCN), Global Mountain Bike Network (GMBN), Golf Digest, TNT Sports u Velikoj Britaniji i Irskoj, kao i sportske programe i sadržaj na discovery+ i Warner Bros. Discovery besplatne TV mreže. Ovi kanali povezuju publiku sa najvećim sportskim događajima na svetu. Ovo uključuje Olimpijske igre u Evropi; teniski grend slemovi; biciklistički Grend Tour, više od 300 dana vožnje biciklom uživo godišnje, UCI Liga šampiona na stazi, Svetska serija UCI brdskog biciklizma sa ESO Sports; PGA TOUR tokom cele godine; The Ocean Race; Snooker World Tour; najbolja električna trkačka serija sa ABB FIA Formula E Svetskog prvenstva; FIM Speedway GP, Speedway of Nations i Speedway World Cup; i svaki veliki događaj na Svetskom prvenstvu u zimskim sportovima i Svetskom kupu. Warner Bros. Discovery Sports Europe upotpunjuje ponudu sa svojim event odeljenjem i promocijom, koje svake godine nadgleda 30+ događaja na pet kontinenata.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

O HBO Max-u
HBO Max je vodeća globalna striming platforma kompanije Warner Bros. Discovery koja donosi najuzbudljivije i najposebnije priče – od vrhunskih igranih serija i filmova, preko dokumentaraca, true crime sadržaja i animacija za odrasle, pa sve do prenosa sportskih događaja i vesti (gde su dostupni). HBO Max je dom prestižnih zabavnih brendova kao što su HBO, Warner Bros., Max Originals, DC i Hari Poter, ali i kultnih serija poput „Prijatelja“ i „Štrebera“ – sve na jednom mestu.

